kardosdrur/scandi-wiki huggingface dataset:
The Hunger Games (film)

The Hunger Games er en amerikansk dystopisk science fiction-film fra 2012 instrueret af Gary Ross og baseret på romanen af samme navn af Suzanne Collins. Den havde international premiere den 23. marts 2012.

Medvirkende 

 Jennifer Lawrence som Katniss Everdeen
 Josh Hutcherson som Peeta Mellark
 Liam Hemsworth som Gale Hawthorne
 Woody Harrelson som Haymitch Abernathy
 Elizabeth Banks som Effie Trinket
 Lenny Kravitz som Cinna
 Donald Sutherland som Præsident Coriolanus Snow
 Stanley Tucci som Caesar Flickerman
 Wes Bentley som Seneca Crane
 Toby Jones som Claudius Templesmith
 Alexander Ludwig som Cato
 Isabelle Fuhrman som Clove
 Amandla Stenberg som Rue
 Jack Quaid som Marvel
 Leven Rambin som Glimmer
 Dayo Okeniyi som Thresh
 Jacqueline Emerson som Foxface
 Ian Nelson som District 3 Mand
 Ashton Moio som Jason (Distrikt 6 Mand)
 Mackenzie Lintz som Sarah (Distrikt 8 Kvinde)
 Willow Shields som Primrose Everdeen
 Paula Malcomson som Mrs. Everdeen

Referencer

Eksterne henvisninger 

 , Officielt website
 
 

Amerikanske film fra 2012
Science fiction-film fra USA
Engelsksprogede film
 
Actionfilm fra USA
Film baseret på bøger
Thrillerfilm fra USA
Gary Ross

Gary Ross (født 3. november 1956) er en amerikansk tekstforfatter, instruktør og skuespiller. Han er bedst kendt for at have instrueret Pleasantville og Seabiscuit, som begge havde Tobey Maguire i hovedrollen. I 2012 instruerede han The Hunger Games, som fik international premiere den 23. marts.

Eksterne henvisninger 
 

Filminstruktører fra USA
Suzanne Collins

Suzanne Collins (født 10. august 1962) er en amerikansk tekstforfatter og forfatter, der bedst er kendt for at have skrevet trilogien The Hunger Games, der blev filmatiseret til film af samme navn.

Bibliografi 

 Dødsspillet (2009)
 Løbeild (2010)
 Oprør (2011)
 En fortælling om sangfugle og slanger (2020)

Eksterne henvisninger 

 
 
 

Manuskriptforfattere fra USA
Joan Shawlee

Joan Shawlee (5. marts 1926 – 22. marts 1987 i Los Angeles, Californien) var en amerikansk skuespillerinde.

Eksterne henvisninger 
 

Skuespillere fra USA
Billy Elliot

Billy Elliot er et britisk filmdrama fra 2000 skrevet af   og instrueret af Stephen Daldry. I den medvirker Jamie Bell som den 11-årige Billy, Gary Lewis som hans far, Jamie Draven som Billys storebror og Julie Walters som hans balletlærer.

Eksterne henvisninger 
 

Britiske film fra 2000
Dramafilm fra Storbritannien
Berejsning

En berejsning er et arkæologbesøg, der bliver foretaget med jævne mellemrum og skal være med til at sikre fortidsminderne. 

Arkæologi
Agri Dyssen

Agri Dyssen eller Grovlegård-dyssen er runddysse i Mols Bjerge lidt nordvest af Agri.
Det er en velbevaret lille runddysse, der ligner hundredvis af andre dysser i Danmark. Lige bortset fra dækstenen, som er meget stor. Den vejer op mod 20 tons. Dyssen er blevet besøgt af flere berømte arkæologer gennem tiderne. Nationalmuseets direktør Sophus Müller fik dyssen fredet i 1877. Arkæologen C.L. Vebæk var også på en berejsning i 1946. 

Undersøgelser har vist, at den store dæksten udgør den ene halvdel af en klippeblok. Den anden halvdel er overligger på en anden runddysse, Poskær Stenhus og  Agri Dyssen og Poskær Stenhus er på den måde tvillinger. Poskær Stenhus ligger to kilometer længere mod syd ad vejen til Knebel fra Agri. Man kan ikke med sikkerhed sige, om stenen er spaltet af stenalderens dyssebyggere. Det kunne også være istidens frost, som har flækket stenen i to dele og efterladt dem langt fra hinanden, da der ikke er sikre spor efter kløvning i stenen. Tvillingesten kendes fra mange jættestuer og dysser. Stenalderens bønder havde teknologien til at flytte endog meget tunge sten over store afstande..

Kilder 
 Poskær Stenhus – Danmarks største runddysse – Nationalpark Mols Bjerge
 Grovlegård, En tvillingesten – 1001 fortællinger om Danmark

Fredede fortidsminder i Danmark
Stenalderstensætninger i Danmark
Syddjurs Kommunes geografi
Mols
Dolken

Dolken er titlen på en novelle af den danske forfatter Tove Ditlevsen skrevet i 1963 og udgivet i novellesamlingen Den onde lykke. 

Dolken er en psykologisk novelle om en mand, der er præget af  vrede og irritation. En af de få ting, der har haft betydning for ham, er en dolk, som han har fået af sin far, og som han nu har givet videre til sin søn.

Handlingen strækker sig over en dag, men med flashbacks, hvor man hører om mandens barndom.

Kilder 
 Referat og fortolkning af ”Dolken” 

Noveller
Bøger af Tove Ditlevsen
Litteratur i 1963
Johan Henrik Spørck

Johan Henrik Spørck (15. juni 1778 i København – 26. december 1849 i Frederikstad) var en norsk officer.

Karriere 
Han var søn af foged på Hedemarken, Hofretsassessor Christian Ludvig Spørck og Else Kirstine f. Juul, var 1789-94 elev på Landkadetakademiet, blev 1795 kongelig page, 1796 fændrik ved søndenfjeldske gevorbne infanteriregiment, hvilket regiment han siden tilhørte, indtil det 1818 blev opløst. 1800 blev Spørck sekondløjtnant, 1803 premierløjtnant. Fra underofficersskolernes oprettelse ved de norske regimenter 1804 var Spørck knyttet til sit regiments skole på Frederikssten. Endvidere fik han i opdrag at organisere og opeksercere Frederikshalds frivillige borgerlige (Prins Christians) Jægerkorps, der oprettedes i høsten 1807.

Napoleonskrigene 
Under krigen med Sverige 1808-09 viste han megen aktivitet og dygtighed og var, som kommandanten på Frederikssten, oberst Juul, udtrykker sig, "en sand Passe-partout"; obersten anvendte ham derfor også som en art stabschef. På grund af sin fremtrædende deltagelse i overfaldet ved Præstebakke 10. juni 1808, hvor en svensk forpostbataljon efter en hidsig fægtning blev sprængt og fanget, fik han tildelt kaptajns karakter.

Under felttoget 1814 stod Spørck under oberstløjtnant Frederik Wilhelm Stabells kommando, idet han førte højre fløj – 3 kompagnier – af "Forpostkjæden". Med sin ringe styrke søgte han 31. juli og 1. august i Enningedalen og ved Tistedalselven at opholde den svenske overmagt. Efter krigen udtrådte Spørck af dansk tjeneste og fortsatte sin tjeneste ved regimentets skole, og da de i krigsårene midlertidig ansatte officerer i 1817 skulle underkaste sig en teoretisk prøve, ledede han ved søndenfjeldske regiment deres forberedelse til denne med sådan dygtighed, at han i den anledning fik tilkendegivet den nye kongs særdeles tilfredshed; samme år blev han adjudant hos kronprinsen. Ved armeens omorganisation 1818 blev han kaptajn ved frederiksstenske gevorbne musketerkorps, og 1819 avancerede han til oberstløjtnant og chef for dette korps, blev 1823 oberst, 1828 generaladjudant for Armeen, 1832 generalmajor, chef for Generalstaben og 1. adjudant hos kongen, 1847 kommandant i Frederiksstad, hvor han døde 26. december 1849. Spørck anvendtes som medlem af en række vigtige kommissioner.

5. februar 1808 blev han gift med Magdalene Wiel (på Frederikshald 6. maj 1784 – i Christiania 6. januar 1840), datter af kancelliråd Truls Wiel og Elisabeth Sophie f. Arboe.

Kilder 
 C.O. Munthe, "Johan Henrik Spørck", i: C.F. Bricka (red.), Dansk Biografisk Lexikon, København: Gyldendal 1887-1905.
 Jens Braage Halvorsen, Norsk Forfatter-Lexikon.
 Carl Johan Anker, Biografiske data om 330 norske generalspersoner.
 Didrik Thomas Johannes Schnitler, Blade af Norges Krigshistorie.

Personer i Dansk Biografisk Leksikon
Personer fra København
Officerer fra Danmark
Generaler fra Norge
Danskere i 1700-tallet
Danskere i 1800-tallet
Personer i Napoleonskrigene fra Danmark-Norge
Personer i Den Dansk-Svenske Krig 1808-1809 fra Danmark-Norge
Konkatenering

Konkatenering stammer fra latin catena, "kæde", og betyder bogstaveligt "sammenkædning". Ordet bruges til at beskrive en matematisk regneart samt et koncept indenfor datalogi og programmering. Konkatenering bruges på moderne dansk for at tydeliggøre den præcise handling der ønskes, og er således ikke et direkte synonym for "sammenkædning".

Matematik 
I matematik beskriver konkatenering den regneart, hvor tal føres sammen og sidestilles, der først syntes intuitiv, men dels er en matematisk svær manøvre i detaljen og dels kun sjældent er nødvendig, hvorfor der også stadig hersker debat om, hvilket tegn der skal bruges, det mest udbredte syntes at være to sidestillede, lodrette streger.

Eksempel 
I nedenstående eksempel vises resultatet 2748. Ofte i matematik og regning, er et tal enten endeligt, eller et ophav af to eller flere andre tal (igennem multiplikation, osv.). Men enkelte gange kan det være nødvendigt at præciserer dette.

Er en matematisk formel med to variable a og b, kan de ikke sidestilles som ab uden andre fortegn, da dette indikerer multiplikation. Hvis a=27 og b=48 skal konkateneres i stedet for multipliceres, skrives det således

Datalogi 
Inden for datalogi går konkatenering ud på at lægge to tekststrenge sammen til én. Nogle programmeringssprog (f.eks. Perl) understøtter konkatenering af vilkårlige datatyper ved først at konvertere dem til tekststrenge. I andre sprog skal programkoden specifikt konvertere datatypen til en tekststreng.

Eksempel
Tekststrengene "Hej, " og "Verden" kan konkateneres til resultatet "Hej, Verden". I C# eller Java kan konkateneringen skrives:
    String a = "Hej, ";
    String b = "Verden";
    String concat = a + b;
I C er det mere besværligt: 
    char a[] = "Hej, ";
    char b[] = "Verden";
    char concat[120];    /* buffer som modtager den konkatenerede tekststreng */
    strcpy(concat, a);
    strcat(concat, b);

I Fortran konkateneres to tekststrenge med //-operatoren.

    "Hej, " // "Verden"

Datalogi
Frank Beard

Frank Lee Beard (født 11. juni 1949) er trommeslager i blues rock-bandet ZZ Top. Han spiller også lejlighedsvis percussion.

I slutningen af 1969 sluttede han sig til Billy Gibbons' band ZZ Top. Han introducerede også Gibbons' for bassisten og vokalen Dusty Hill, som Beard tidligere havde spillet med i både The Cellar Dwellers, The Warlocks og American Blues. Sammen udgav de deres første studiealbum ZZ Top's First Album i januar 1971.

Da ZZ Top startede var Beard kendt under kælenavnet "Rube" og blev krediteret som "Rube Beard" på det første album og på det tredje album, Tres Hombres (1973), men blev krediteret under sit rigtige navn på det andet album Rio Grande Mud (1972). Efterfølgende blev han krediteret som "Frank Beard" på alle bandets albums.

Personlige liv 
Beard var gift med Catherine Alexander fra april 1974 - juli 1981. Han blev herefter gift med Debbie Meredith i november 1982 og de har tre børn.

Referencer

Eksterne henvisninger 

 Officielle hjemmeside for ZZ Top 
 
 

Trommeslagere fra USA
Rockmusikere fra USA
Personer fra Texas
Struktureret programmering

Struktureret programmering er programmering uden at anvende eksplicitte GOTO-sætninger. I stedet anvender man kun de strukturerede kontrol-mekanismer, som det anvendte programmeringssprog tilbyder, for at undgå de problemer, som ustruktureret spaghettikode kan medføre. I mange moderne programmeringssprog er ustruktureret programmering umuligt, ved at det helt enkelt ikke er muligt at anvende GOTO-sætninger.

Historie 
Det teoretiske grundlag for struktureret programmering blev lagt i slutningen af 1960-erne med en sætning af Corrado Böhm og Giuseppe Jacopini, hvor de viste, at alle beregningsfunktioner kan implementeres ved anvendelse af kun tre grundlæggende kontrolstrukturer:
 Sekvens
 Udfør først en delfunktion og derefter en anden delfunktion.
 Selektion
 Udfør en af to delfunktioner afhængig af værdien af en sandhedsvariabel.
 Iteration
 Udfør en delfunktion indtil en sandhedsvariabel er sand.
Artiklen viste også, hvordan et ustruktureret flow-skema kunne omformes til et struktureret skema med samme funktion. Edsger Dijkstras berømte brev, "Go To Statement Considered Harmful" fra 1968, blev sidenhen starten til en debat om, hvorvidt et strengt struktureret program efter Böhm og Jacopinis principper var anvendelig for realistiske virkelige problemstillinger. 

Efter vigtige praktiske tillæg til de oprindelige tre mekanismer i starten af 1970'erne, f.eks. i form af en kontrolleret afbrydelse af en iteration, vandt ideerne om struktureret programmering større accept, og de blev det dominerende programmeringsparadigme i 1970'erne og 1980'erne.

Fodnoter 

Programmering
Holisme
Post Danmark Rundt 2012

Post Danmark Rundt 2012 var den 22. udgave af det danske cykeletapeløb Post Danmark Rundt, og blev kørt i perioden onsdag den 22. august – 26. august.

Ryttere og hold

Etaper

Klassementerne og trøjernes fordeling gennem løbet 
Dette er en oversigt over stillingen i de forskellige klassementer gennem løbet. Point- (spurter), bakke- og figtherkonkurrencen blev alle tildelt den rytter, der havde flest point i den pågældende konkurrence. De sidste tre (gul, ungdom og hold) blev tildelt efter rytternes tider.

Eksterne henvisninger 

 Post Danmark Rundts hjemmeside
Lygtemandens sang

Lygtemandens sang er Gnags' 15. studiealbum, udgivet i 1991. Det indeholdt hits som titelnummeret og "Lav sol over Århus", men fik en noget blandet modtagelse af anmelderne.

Numre

Side 1 
 "Lygtemandens sang" (4:05)
 "Blåbærbob" (4:40)
 "Lav sol over Århus" (4:15)
 "Sukkenes bro" (4:00)
 "Grøn mand" (4:45)
 "Dybt i mit bliks blikstille blå" (3:50)

Side 2 
 "Er vi i live, eller hva'?" (4:50)
 "Vores kærligheds bål" (3:05)
 "En aften på stranden i oktober" (3:30)
 "Tung, tung trafik" (4:55)
 "Gi´mig en krog inde i byen" (3:40)
 "Sidste sang" (4:30)

Noter

Litteratur 
 Bille, Torben (red. 2002): Dansk Rock Leksikon. København: Politikens Forlag.

Eksterne henvisninger 
 Discogs – Gnags – Lygtemandens sang (26-03-2012)
 Lygtemandens sang på gnags.dk (inkl. tekster)  (26-03-2012)

Album fra 1991
Gnags-album
Shropshire Wanderers F.C.

Shropshire Wanderers Football Club var en amatørfodboldklub fra Shrewsbury i England, som var aktiv i 1870'erne.

Holdet deltog i FA Cup'en hver sæson fra 1873-74 til 1877-78. Dets største succes kom i 1874-75, da det nåede semifinalerne og blev besejret af Old Etonians på Kennington Oval med 1-0. Holdet er endvidere det eneste i FA Cup-historien, der er blevet slået ud af turneringen på lodtrækning. Det skete i første runde af FA Cup 1873-74, hvor både den egentlige kamp mod Sheffield FC og omkampen 19 dage senere endte 0-0, hvorefter Sheffield FC gik videre efter lodtrækning.

Shropshire Wanderers vakte opmærksomhed ved at anvende pasningsspil allerede i 1875.

Kendte spillere 

 John Hawley Edwards spillede sin eneste landskamp for Englands fodboldlandshold i 1874, mens han spillede for Shropshire Wanderers. Han scorede endvidere for Wanderers FC i FA Cup-finalen i 1876 og spillede for Wales' landhold mod Skotland en uge senere.
 Llewelyn Kenrick var en af grundlæggerne af Football Association of Wales og spillede for Shropshire Wanderers i sæsonen 1874-75, inkl. FA Cup-semifinalen.

FA Cup-historie 
 FA Cup 1873-74
 1. runde: Spillede 0–0 mod Sheffield FC. Omkampen endte også 0–0. Slået ud efter lodtrækning.
 FA Cup 1874-75
 1. runde: Vandt på walkover mod Sheffield FC.
 2. runde: Vandt 1–0 mod Civil Service FC.
 3. runde: Uafgjort 1–1 mod Woodford Wells FC. Vandt omkampen 2–0.
 Semifinale: Tabte 1–0 mod Old Etonians FC.
 FA Cup 1875-76
 1. runde: Tabte på walkover mod Sheffield FC.
 FA Cup 1876-77
 1. runde: Vandt på walkover mod Druids FC
 2. runde: Tabte 3–0 mod Royal Engineers AFC
 FA Cup 1877-78
 1. runde: Tabte 1–0 mod Druids FC

Kilder / eksterne henvisninger 
 Football Club History Database – Shropshire Wanderers

Noter 

Fodboldklubber i England
Renault Premium

Renault Premium er en lastbilsmodel fra den franske fabrikant Renault Trucks.

I modelprogrammet er Premium den næsttungeste model, placeret under Renault Magnum, men over Renault Midlum. Ved introduktionen i 1996 afløste modellen endegyldigt Renault R-serien, som allerede i 1990 fik konkurrence i eget hus af den dengang nyintroducerede Magnum.

Premium findes med førerhus i normal udførelse (lang kabine) og lang kabine med højt tag. Derudover findes der en flad kabine til brug for autotransportere.

I løbet af sin produktionstid har Premium gennemgået flere modifikationer, herunder en ny indretning af førerpladsen. Den største af disse modifikationer, som også omfattede et kraftigt udvendigt facelift, fulgte i år 2005.

Premium er udstyret med en dieselmotor med seks cylindre og direkte indsprøjtning, som alt efter udstyr yder 240, 280, 298, 320, 370, 410, 450 eller 460 hk.

Eksterne henvisninger 

Premium
Baghjulstrukne biler
Biler introduceret i 1996
Biler fra 1990'erne
Biler fra 2000'erne
Biler fra 2010'erne
Naturalisme (teater)

Naturalismen som bevægelse inden for teatret (naturalistisk drama) betød, at alt skulle være så virkelighedstro som muligt, at plottet typisk var baseret på hverdagsproblemer, og at skuespillerne måtte bruge lang tid på at analysere rollen for at leve sig ind i den, i stedet for at improvisere.

Naturalismens teater 
Kort fortalt var naturalismens teater noget helt andet end f.eks. commedia dell'arte. Skuespillerne kunne ikke bare tage en maske på og lade som om de var af det modsatte køn. Alt skulle se ud så realistisk som muligt, så derfor måtte man heller ikke skabe rum med sin krop. Plottet var typisk baseret på hverdagsproblemer. I modsætning til commedia dell'arte var der et færdiglavet manuskript med roller og faste replikker som skuespillerne brugte lang tid på at analysere og leve sig ind i frem for at improvisere.

Scenografi 
Forestillingerne foregik i en kukkassescene. Typisk var den formet som en stue på en måde så alle konflikterne kunne foregå der. Den fjerde væg i stuen var således vendt mod publikummet. Da det skulle være et illusionsteater, havde skuespillerne ingen direkte kontakt til publikum. Det medførte at skuespillerne i nogen situationer var nødt til at vende ryggen til publikum. Replikkerne var også meget mundrette og dagligdags og på den måde karakteriserede personerne efter f.eks. alder, stand eller rang eller egnsmæssig herkomst. Der var samtidig også "undertekster" som beskrev det der egentlig mentes. Undertekster blev udtrykt via gestik, mimik eller intonation og kunne være i overensstemmelse med – eller i modsætning til replikken. Modsætningen skabte spænding.

Skuespillerteknikker 
Skuespillerne gjorde brug af indre og ydre teknik:
 Den ydre teknik dækker over de såkaldte fysiske handlinger såsom bevægelser, stemmeføring, tempo/rytme og afspænding. De fysiske handlinger var dagligdagshandlinger som f.eks. at gøre rent eller at pakke en kuffert.
 I den indre teknik gjaldt det om at indleve sig i rollen. Det oplevede man for eksempel i "det magiske hvis", hvor skuespilleren skulle tænke på, hvad han selv ville gøre i situationen. Miljøet var de givne omstændigheder. Motivering var hensigten med ens handlinger, og stemningsændring kunne igangsættes ved nogle erindringer, der var relateret til rollen, eller ved noget rollepersonen havde læst sig frem til, eller det kunne ske ved at rollepersonen havde overværet noget, der var sket for andre.

Teater
Live vol. 2

Live vol. 2 er Gnags' andet livealbum, udgivet i 1992. Det er optaget på Rockscenen, Midtfyns Festival, lørdag den 4. juli 1992, med indspilningsudstyr fra Werner Studio. Albummet er mixet af John Hudson i Mayfair Studios i London, september 1992. Vinyludgaven er udsendt som dobbelt-lp, mens cd-udgaven er udgivet som en enkelt cd.

Gnags' første livealbum, Live vol. 1, udkom i 1981.

Numre

Side 1 
 "Lygtemandens sang" (4:45)
 "Mr. Swing King" (5:59)
 "Lav sol over Århus" (3:53)
 "Danmark" (5:56)
 "Er vi i live eller hva?" (4:30)

Side 2 
 "Under bøgen" (3:38)
 "Dansende blå linealer" (5:27)
 "Når jeg bliver gammel" (3:51)
 "Havnen med skibe" (3:43)

Side 3 
 "Et kys i solen" (6:09)
 "Den syngende sømand" (6:18)
 "Burhøns" (8:46)

Side 4 
 "Safari" (5:17)
 "Rytmehans" (7:00)

Noter

Eksterne henvisninger 
 Discogs – Gnags – Live vol. 2 (26-03-2012)
 Live vol. 2 på gnags.dk (inkl. tekster)  (26-03-2012)

Livealbum fra 1992
Gnags-album
Elisabeth af Liechtenstein

Elisabeth af Liechtenstein født Elisabeth Habsburg (født 31. maj 1922 i Palacio Real de El Pardo i Madrid, Spanien, død 6. januar 1993 i Waldstein) var datter af Østrigs sidste kejserpar, Karl 1. af Østrig og Zita af Bourbon-Parma, og søster til bl.a. Otto von Habsburg (1912-2011). Hun blev født i Madrid, hvor familien boede hos Alfons 13. af Spanien, to måneder efter at hendes far døde af lungebetændelse. Han abdicerede 4. november 1918 efter Østrig-Ungarns kapitulation. Herefter var Habsburgernes monarki definitivt slut, Østrig blev republik, og den tidligere kongelig/kejserlige familie flyttede til Spanien.
Elisabeth var gift med Heinrich af Liechtenstein (1916-1991).

Huset Habsburg-Lothringen
Østrigere i 1900-tallet
Personer fra Liechtenstein
Personer fra Madrid
Ærkehertuginder af Østrig
Holcim

Holcim er en schweizisk multinational cementkoncern. Virksomheden er verdens største producent af cement og producerer tilslag samt færdigblandet beton og asfalt. Virksomheden der har hovedsæde i Rapperswil-Jona er børsnoteret på SIX Swiss Exchange og selskabet udgør en del af aktieindekset Swiss Market Index.

Holcim Group besidder betydelige og mindre betydelige interesser i 70 af verdens lande. Virksomheden havde i 2010 80.310 medarbejdere og en omsætning i regnskabsåret 2013 på 19,719 mia. Schweizerfranc. 
Holcims primære konkurrenter er Lafarge , HeidelbergCement og Cemex.

Historie 
Holcim begyndte produktion af cement i 1912 i byen Holderbank, (Lenzburg, Aargau Kanton, ca. 40 km fra Zürich). Navnet Holderbank AG blev benyttet indtil 2001, hvor det blev ændret til Holcim fra Holderbank og ciment.

Kilder

Eksterne henvisninger 

Officielle hjemmeside
Holcim Foundation

Fremstillingsvirksomheder fra Schweiz
Multinationale virksomheder
Etableret i 1912
Apokatastase

Apokatastase () er tanken om genoprettelse til en originaltilstand, også kendt som læren om alles frelse.

Kirkefaderen Origenes anses som en de store fortaler for denne tankegang i kristen teologi.

Kristen eskatologi
Soteriologi
Øjne på stilke

Øjne på stilke er Gnags' 16. studiealbum, udgivet i 1994.

Numre 
 "Boller i Cairo" (4:09)
 "Mr Lumumba" (4:07)
 "Under det blomstrende æbletræ" (3:44)
 "På lille blomstercafé" (2:52)
 "Det regner" (4:01)
 "10.000 arbejdsløse" (3:34)
 "Og det var sommer" (3:32)
 "Bill og Benn" (3:12)
 "Strid som vestenvinden" (4:32)
 "Club Canaveral" (4:34)
 "Vinden fortæller jokes" (3:49)
 "Vintersøndag i København" (4:28)
 "Alle stjernerne på himlen" (2:57)
 "Blød, blød sommerregn" (1:43)

Noter

Eksterne henvisninger 
 Discogs – Gnags – Øjne på stilke (26-03-2012)
 Øjne på stilke på gnags.dk (inkl. tekster)  (26-03-2012)

Album fra 1994
Gnags-album
Enugu (delstat)

Enugu er en delstat i den sydøstlige del af Nigerias indland, øst for Nigerfloden. Den udgjorde frem til 1991 den østlige del af Anambra, men dannede derefter sin egen delstat. Indbyggerne i Enugu er hovedsagelig igboer.

Geografi 
Enugu grænser mod nordvest til delstaten Kogi, mod nordøst til delstaten Benue, mod syd til delstaten Abia, mod vest til delstaten Anambra og mod øst til delstaten Ebonyi.
Den vestlige del af delstaten består hovedsageligt af et plateau-landskab, cirka 300 meter over havet. Mod øst er landskabet lavere.

Inddeling 
Delstaten er inddelt i 17 Local Government Areas me navnene: Aninri, Awgu, Enugu East, Enugu North, Enugu South, Ezeagu, Igbo-Etiti, Igbo-Eze North, Igbo-Eze South, Isi-Uzo, Nkanu East, Nkanu West, Nsukka, Oji River, Udenu, Udi og Uzo-Uwani.

Erhverv 
Landbrug er et vigtigt erhverv, og her dyrkes yams, oliepalmer, majs, ris og maniok. Ved hovedsataden Enugu er der store kulminer, og i delstaten udvindes også kalksten og jernmalm.

Eksterne henvisninger 

 Insight into Igbo Culture, Igbo Language and Enugu 

Nigerias delstater